Desværre en ret ubrugelig sammenligning, alene af den årsag at testen ikke er udført ved konstant temperatur, og at resultaterne ikke korrigeres for temperatur.

I den oprindelige norske artikel er det angivet at bilerne er testet på forskellige tidspunkter, og ved varierende temperatur mellem 0 og -10 grader celsius.

Et lithium batteris kapacitet oplyses normalt ved +22 grader celsius.
En gennemsnitlig lithiumcelle vil miste ca. 50% kapacitet fra +22 grader til -18 grader. Det vil sige at batteriet i gennemsnit taber 0,8% pr. grad celsius

Discharce-kurven er dog ikke lineær. En lithiumcelle taber dobbelt så meget kapacitet fra 0 til -10, som det gør fra +10 til 0.

Det betyder at hvis testens bedste bil blev testet ved 0 grader, og testens dårligste bil blev testet ved -10 grader, så vil der være en naturlig forskel på ca. 14 procentpoint mellem de to resultater.

Dertil kommer selvfølgelig bilernes forskel i forbrug til varmepumper, sædevarme, motoreffektivitet og effektivitet på regenerative bremsesystemer i koldt vejr, som er det testen i virkeligheden gerne vil teste for.
De fejler dog stort ved ikke at korrigere rækkevidden ift. den faktiske temperatur, og slet ikke oplyse den faktiske temperatur for hver bil.